Document ID: /roh_data/filtered/fineweb-2-filterrobots_roh.jsonl.gz/3343

Suenter 5 etappas cun radund 330 kilometers e bunamain 13'000 meters differenza d’autezza ha il duo Beeli/Tucknott pers sulet 53 minutas sin ils victurs, il team cun Andri Frischknecht e Matthias Stirnemann. Andrin Beeli ha uschia cuntanschì la finamira da terminar questa cursa en ils top 5. Il meglier resultat han els cuntanschì en la segunda etappa da Bettmeralp a Grächen, quella han els terminà sin il quart plaz. A fin è il Swiss Epic ì a Zermatt, al pe dal Matterhorn.
Tar las dunnas hai dà quest onn ina victoria canadaisa. Il duo Cun Haley Smith e Catharine Pendrel ha triumfà cun in avantatg da bunamain 43 minutas. Las meglras svizra èn stadas Kathrin Stirnemann ed Alessandra Keller sco terzas.
Il 2019 vegn il Swiss Epic che vala er sco il Tour de Suisse dal mountainbike en il Grischun.
RR Sportissimo 17:00